CELEX: 22014D0867
Language: mt
Date: 2014-05-08 00:00:00
Title: 2014/867/UE: Deċiżjoni Nru 1/2014 tal-Kumitat Konġunt UE-OLP tat- 8 ta' Mejju 2014 li temenda l-Artikolu 15(7) tal-Protokoll Nru 3 tal-Ftehim ta' Assoċjazzjoni Ewro-Mediterranju Interim dwar il-kummerċ u l-kooperazzjoni bejn il-Komunità Ewropea minn naħa waħda, u l-Organizzazzjoni għal-Liberazzjoni tal-Palestina (OLP) li taġixxi f'isem l-Awtorità Palestinjana tax-xatt tal-Punent u tal-istrixxa ta' Gaża, minn naħa l-oħra, rigward id-definizzjoni tal-kunċett ta' “prodotti oriġinarji” u l-metodi ta' kooperazzjoni amministrattiva

3.12.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 347/42
            
         DEĊIŻJONI Nru 1/2014 TAL-KUMITAT KONĠUNT UE-OLP
   tat-8 ta' Mejju 2014
   li temenda l-Artikolu 15(7) tal-Protokoll Nru 3 tal-Ftehim ta' Assoċjazzjoni Ewro-Mediterranju Interim dwar il-kummerċ u l-kooperazzjoni bejn il-Komunità Ewropea minn naħa waħda, u l-Organizzazzjoni għal-Liberazzjoni tal-Palestina (OLP) li taġixxi f'isem l-Awtorità Palestinjana tax-xatt tal-Punent u tal-istrixxa ta' Gaża, minn naħa l-oħra, rigward id-definizzjoni tal-kunċett ta' “prodotti oriġinarji” u l-metodi ta' kooperazzjoni amministrattiva
   
      (2014/867/UE)
   
   IL-KUMITAT KONĠUNT,
   Wara li kkunsidra l-Ftehim ta' Assoċjazzjoni Ewro-Mediterranju Interim dwar il-kummerċ u l-kooperazzjoni bejn il-Komunità Ewropea minn naħa waħda, u l-Organizzazzjoni għal-Liberazzjoni tal-Palestina (OLP) li taġixxi f'isem l-Awtorità Palestinjana tax-xatt tal-Punent u tal-istrixxa ta' Gaża, minn naħa l-oħra, u b'mod partikolari l-Artikolu 39 tal-Protokoll Nru 3 tiegħu,
   Billi:
   
               (1)
            
            
               L-Artikolu 15(7) tal-Protokoll Nru 3 tal-Ftehim ta' Assoċjazzjoni Ewro-Mediterranju Interim dwar il-kummerċ u l-kooperazzjoni bejn il-Komunità Ewropea minn naħa waħda, u l-Organizzazzjoni għal-Liberazzjoni tal-Palestina (OLP) li taġixxi f'isem l-Awtorità Palestinjana tax-xatt tal-Punent u tal-istrixxa ta' Gaża, minn naħa l-oħra (1), (“il-Ftehim”), kif emendat bid-Deċiżjoni Nru 1/2009 tal-Kumitat Konġunt UE-OLP tal-24 ta' Ġunju 2009 (2) jippermetti li, taħt ċerti kundizzjonijiet, ikun hemm ir-rifużjoni jew l-eżenzjoni parzjali tad-dazji doganali jew ta' taxxi b'effett ekwivalenti, sal-31 ta' Diċembru 2009.
            
         
               (2)
            
            
               Abbażi ta' talba min-naħa tal-OLP, fl-2010 il-Kummissjoni pproponiet li t-tul ta' żmien tal-applikazzjoni tal-Artikolu 15 tal-Protokoll Nru 3 tal-Ftehim jiġi estiż sal-31 ta' Diċembru 2012. Madankollu, il-Kumitat Konġunt UE-OLP qatt ma adotta din id-deċiżjoni.
            
         
               (3)
            
            
               Biex tiġi ggarantita ċ-ċarezza u biex jiġu żgurati l-prevedibbiltà ekonomika għal terminu twil u ċ-ċertezza legali għall-operaturi ekonomiċi u sabiex jiġi rregolat ukoll il-perjodu kopert mill-proposta tal-Kummissjoni, il-partijiet għall-Ftehim qablu li jtawlu l-applikazzjoni tal-Artikolu 15(7) tal-Protokoll Nru 3 tal-Ftehim, b'sitt snin, b'effett mill-1 ta' Jannar 2010.
            
         
               (4)
            
            
               Għalhekk, il-Protokoll Nru 3 tal-Ftehim għandu jiġi emendat skont dan.
            
         
               (5)
            
            
               Minħabba li l-Artikolu 15(7) tal-Protokoll Nru 3 tal-Ftehim ma jibqax japplika mill-31 ta' Diċembru 2009, din id-Deċiżjoni għandha tibda tapplika mill-1 ta' Jannar 2010,
            
         ADOTTA DIN ID-DEĊIŻJONI:
   Artikolu 1
   L-aħħar subparagrafu tal-Artikolu 15(7) tal-Protokoll Nru 3 tal-Ftehim ta' Assoċjazzjoni Ewro-Mediterranju Interim dwar il-kummerċ u l-kooperazzjoni bejn il-Komunità Ewropea minn naħa waħda, u l-Organizzazzjoni għal-Liberazzjoni tal-Palestina (OLP) li taġixxi f'isem l-Awtorità Palestinjana tax-xatt tal-Punent u tal-istrixxa ta' Gaża, minn naħa l-oħra, rigward id-definizzjoni tal-kunċett ta' “prodotti oriġinarji” u l-metodi ta' kooperazzjoni amministrattiva, huwa sostitwit bit-test segwenti:
   
      “Dan il-paragrafu għandu japplika sal-31 ta' Diċembru 2015 u jista' jiġi eżaminat mill-ġdid bi qbil komuni.”
   
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   Hija għandha tapplika mill-1 ta' Jannar 2010.
   
      Magħmul fi Brussell, it-8 ta' Mejju 2014.
      
         
            Għall-Kumitat Konġunt
         
         
            Il-President
         
         H. MINGARELLI
      
   
   
      (1)  ĠU L 187, 16.7.1997, p. 3.
   
      (2)  ĠU L 298, 13.11.2009, p. 1.